CELEX: 62013CA0171
Language: lv
Date: 2015-01-14 00:00:00
Title: Lieta C-171/13: Tiesas (pirmā palāta) 2015. gada 14. janvāra spriedums (Centrale Raad van Beroep (Nīderlande) lūgums sniegt prejudiciālu nolēmumu) – Raad van bestuur van het Uitvoeringsinstituut werknemersverzekeringen (Uwv)/M. S. Demirci u.c. (Lūgums sniegt prejudiciālu nolēmumu – EEK un Turcijas asociācijas līgums – Migrējošu darba ņēmēju sociālais nodrošinājums – Atteikšanās no noteikumiem par dzīvesvietu – Papildu pabalsti, ko piešķir saskaņā ar valsts tiesību aktiem – Nosacījums par dzīvesvietu – Piemērošana bijušiem Turcijas darba ņēmējiem – Turcijas pilsoņi, kuri ir ieguvuši uzņemošās dalībvalsts pilsonību)

2.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 73/4
            
         
      Tiesas (pirmā palāta) 2015. gada 14. janvāra spriedums (Centrale Raad van Beroep (Nīderlande) lūgums sniegt prejudiciālu nolēmumu) – Raad van bestuur van het Uitvoeringsinstituut werknemersverzekeringen (Uwv)/M. S. Demirci u.c.
      (Lieta C-171/13) (1)
      
      (Lūgums sniegt prejudiciālu nolēmumu - EEK un Turcijas asociācijas līgums - Migrējošu darba ņēmēju sociālais nodrošinājums - Atteikšanās no noteikumiem par dzīvesvietu - Papildu pabalsti, ko piešķir saskaņā ar valsts tiesību aktiem - Nosacījums par dzīvesvietu - Piemērošana bijušiem Turcijas darba ņēmējiem - Turcijas pilsoņi, kuri ir ieguvuši uzņemošās dalībvalsts pilsonību)
      (2015/C 073/04)
      Tiesvedības valoda – holandiešu
      
         Iesniedzējtiesa
      
      Centrale Raad van Beroep
      
         Pamatlietas puses
      
      
         Prasītāja: Raad van bestuur van het Uitvoeringsinstituut werknemersverzekeringen (Uwv)
      
      
         Atbildētāji: M. S. Demirci, D. Cetin, A. I. Önder, R. Keskin, M. Tüle, A. Taskin
      
      
         Rezolutīvā daļa:
      
      Asociācijas padomes 1980. gada 19. septembra Lēmuma Nr. 3/80 par Eiropas Kopienu dalībvalstu sociālā nodrošinājuma sistēmu piemērošanu darba ņēmējiem no Turcijas un viņu ģimenes locekļiem noteikumi, kas ir jāapsver arī Papildu protokola, kurš 1970. gada 23. novembrī parakstīts Briselē un kurš Kopienas vārdā noslēgts, apstiprināts un ratificēts ar Padomes 1972. gada 19. decembra Regulu (EEK) Nr. 2760/72, 59. panta gaismā, ir jāinterpretē tādējādi, ka dalībvalsts pilsoņi, kuri kā Turcijas pilsoņi ir tikuši likumīgi nodarbināti šīs valsts darba tirgū, pamatojoties uz to, ka viņi ir saglabājuši Turcijas pilsonību, nevar atsaukties uz Lēmuma Nr. 3/80 6. pantu, lai iebilstu pret minētās valsts tiesībās paredzēto prasību par dzīvesvietu īpaša uz iemaksām nebalstīta pabalsta saņemšanai Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā, redakcijā, kas grozīta un atjaunota ar Padomes 1996. gada 2. decembra Regulu (EK) Nr. 118/97, kas grozīta ar Eiropas Parlamenta un Padomes 2005. gada 13. aprīļa Regulu (EK) Nr. 647/2005, 4. panta 2.a punkta izpratnē.
      
         (1)  OV C 178, 22.6.2013.